# Warren Barguil

Warren Barguil (Hennebont, Morbihan, Bretanya, 28 d'octubre de 1991) és un ciclista francès, professional des del 2013. Actualment corre a l'equip DSM–Fireminch PostNL. En el seu palmarès destaca la victòria al Tour de l'Avenir de 2012, dues etapes de la Volta a Espanya de 2013 i dues al Tour de França de 2017. És campió de França en ruta el 2019.

## Biografia

Campió de França júnior el 2009, fou fitxat per l'equip amateur AC Lanester 56. Les seves actuacions destacades començaren el 2011 quan aconseguí classificar-se en 10a posició al Tour de l'Ain i guanyar una etapa al Tour de l'Avenir, cursa que acabà en cinquena posició final. Des d'agost de 2011 tingué la possibilitat d'entrar com a ciclista en proves a l'equip professional Bretagne-Schuller, però va preferir continuar com a amateur el 2012 per acumular experiència, fitxant pel CC Étupes.
El 2012 aconseguí uns grans resultats, en guanyar el Tour de l'Avenir, acabar segon al Tour del País de Savoia i la París-Tours sub-23 i tercer al Tour d'Alsàcia. A mitjan 2012 fitxà per l'Argos-Shimano de cara al 2013, tot i que a partir d'agost passà a córrer amb ells com a aprenent.
Barguil debutà com a professional el gener del 2013 al Gran Premi d'Obertura La Marseillaise, n va finalitzar en 8a posició. Problemes de salut van dificultar el primer tram de la temporada, però a final d'estiu va poder prendre part en la seva primera gran volta, la Volta a Espanya, on tingué un paper molt rellevant en guanyar dues etapes.

## Palmarès

* 2009
** Campió de França júnior
* 2011
** Vencedor d'una etapa al Tour de l'Avenir
* 2012
** 1r al Tour de l'Avenir, vencedor d'una etapa. 1r de la classificació dels punts i de la muntanya
** Vencedor d'una etapa al Tour del País de Savoia
* 2013
** Vencedor de dues etapes a la Volta a Espanya
* 2017
** Vencedor de dues etapes al Tour de França. 1r del Gran Premi de la Muntanya Premi de la combativitat
* 2019
** Campió de França en ruta
* 2021
** 1r al Tour del Llemosí
* 2022
** 1r al Gran Premi Miguel Indurain
** Vencedor d'una etapa a la Tirrena-Adriàtica

### Resultats a la Volta a Espanya

* 2013. 38è de la classificació general. Vencedor de 2 etapes
* 2014. 8è de la classificació general
* 2016. Abandona (3a etapa)
* 2017. No surt (8a etapa)

### Resultats al Tour de França

* 2015. 14è de la classificació general
* 2016. 23è de la classificació general
* 2017. 10è de la classificació general. Vencedor de 2 etapes. 1r del Gran Premi de la Muntanya Premi de la combativitat
* 2018. 17è de la classificació general
* 2019. 10è de la classificació general
* 2020. 14è de la classificació general
* 2021. No surt (14a etapa)
* 2022. No surt (13a etapa)
* 2023. 22è de la classificació general

### Resultats al Giro d'Itàlia

* 2023. 17è de la classificació general

## Referències

* ↑ Martín, Jesús Mariano. «Barguil se va al DSM, Bagioli al Lidl-Trek y Soudal Quick-Step ficha otra perla». AS, 14-08-2023. [Consulta: 14 gener 2024].
* ↑ «Warren Barguil restera à l'AC Lanester» (en francès). Direct Vélo, 24-09-2010.
* ↑ Rose, Alexis «Interview de Warren Barguil» (en francès). Vélo 101, 08-11-2012.
* ↑ Philippon, Alexandre. «Tapis rouge pour Barguil» (en francès). velochrono.fr, 10-09-2013.
* ↑ López-Egea, Sergi «Purito es prova al Rat Penat». El Periódico de Catalunya, 06-09-2013 [Consulta: 16 setembre 2013].
* ↑ López-Egea, Sergi «Purito i Valverde passen a l'atac i Nibali flaqueja». El Periódico de Catalunya, 09-09-2013 [Consulta: 16 setembre 2013].

## Enllaços externs

* «Warren Barguil» (en castellà). El sitio de Ciclismo.
* Warren Barguil a ProCyclingStats